 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ልማዳዊ ዕደና ሳፋየር ኣብ ትግራይ 25 ጉንቦት 2019 ብግርማይ ገብሩ ካብ ከተማ ኣኽሱም ኣስታት 30 ኪሎ ሜትሮ ንኣንፈት ሰሜናዊ ምዕራብ ናብ ወረዳ መረብለኸ ተጓዒዝካ ትርከብ ከተማ ጭላ ጭላ መዋፈሪ ቃልሲ ህወሓት ኰይና ንዓመታት ዘገልገለት ገጠራዊት ከተማ እያ ካብ ዋና መስመር ፅርግያ ኣፀቢቓ ፈንተት ዝበለት ምስቲ ምዃና ምስተን ዘይዓምበራ ሓውሲ ከተማታት ትግራይ ሪጋ ትስራዕ ህዝቢ ጭላ ነታ ገና ወጋሕ እንተይበለ ኣትሒዛ መታልሕትኻ ትፍልፅ ፀሓይ ገፅ እንተይሃበ ኣፍራዛን መጉሓፍን ኣብ ማእገሩ ሰቒሉምስሑ ቋፂሩ ሳፋየር ናብ ምእራይ ይወፍር ሳፋየር ቅድሚ ሎሚ ሳኣን ዝፈልጦ ኣብ ግራት ከም ኩዕንቲ እዩ ዝእረ ነይሩ ሎሚ ፍቖዶ ሽንጥሮን መሬት ፍሒርካን እዩ ዝርከብ መናእሰይ ቈልዓ ሰበይቲ ደቂ ጭላ ተማሪሖም ኣብ ጐልጎል ወይ ኣብቲ ሽንጥሮ ምስ ተራኸቡሳፋየር ካብ ሓመድ ሓሓዮም ዳርጋ ብወረጦ ክኣርዩ ምድሪ ትዓርቦም ከም ዕድልካ እዩገሊኡ ኣብ ረፋድ ይቐንዖ እሞ ሸያይጡ ጣጣ ናብርኡ ይውትፍ ውህልል ኣቢሉ እውን መረባዕ ይሃንፅ ዘይበለሉ ድማ ከም ፅሒራ ምስ ሓመድ ግጥም ውዒሉ ፈፈው ኢሉ ሒዝዋ ዝወፈረ ኣፍኩቱ ኣብ ማእገሩ ገይሩ ፅባሕ የራኽበና ኢሉ ኣማስዩ ናብ ቤቱ ይምለስ ሽሻይ ላኣከ ኣብ ማይኩሖ ኣብ ሓደ እግሪ ቢንቶ ሳፋየር ሃሰስ ክብል ረኺበዮ ነባራት ተጋደልቲ ቃልሲ ህዝቢ ትግራይ ኣፍልጦ ተዋሂቡዎም ካብ ትግራይ ጻዕዳ መዓር ተማልአለይ ዘይብለካ የለን መንግስቲ ትግራይ ምስ ምሁራት ዘካየዶ ዘተ ታይ ኣፍርዩ? 